# Referat

Lejre Kommune

Møllebjergvej 4

4330 Hvalsø

T 4646 4646

F 4646 4615

H www.lejre.dk

Tina F. Nicolaisen

E tfni@lejre.dk

Dato: 19. april 2022

J.nr.: 22-001624

**Møde i Handicaprådet i Lejre Kommune**

**Onsdag den 23. marts kl. 17.15 – 19.45**

**Mødelokale 1 (i kælderen) Hvalsø Rådhus, Møllebjergvej 4, 4330 Hvalsø**

**Medlemmer:**

Susanne Borup – Udvalget for Erhverv, Klima & Lokal Udvikling

Sine Gormsen – Udvalget for Kultur, Fritid & Turisme

Connie B. Jensen – Udvalget for Job, Arbejdsmarked og Integration

Carsten Helles Rasmussen – Udvalget for Børn & Ungdom

Birgitte Schytte – Udvalget for Social, Sundhed & Ældre

Christian Fjeldsted Andersen – Udvalget for Teknik, Miljø & Byggeri

Bjarne Jørgensen – Diabetesforeningen

Karin Zwisler - Dansk Fibromyalgiforening

Nelli Øvre Sørensen - SIND

Michael Korn – Polio- og Ulykkespatient Foreninger

Ole Møller – Parkinsonforening

Anders Bredsdorf - Høreforeningen

Vicekommunaldirektør Peter Olsen deltager i mødet.

 **Referent:**
Tina F. Nicolaisen, Udvikling & Kommunikation

**Afbud:** Karin Zwisler

**Dagsorden:**

1. **Velkomst og præsentation** (17.15 – 17.30)

**Beslutning:**

-

1. **Godkendelse af dagsorden** (17.30 – 17.35)

**Beslutning:**

Godkendt

1. **Konstituering af formand og næstformand** (17.35 – 17.50.)

Der skal vælges en formand og en næstformand blandt medlemmerne.

**Beslutning:**

DH lejre indstiller Bjarne Ego Jørgensen som formand for handicaprådet.

Handicaprådet godkender indstillingen.

Christian Fjeldsted Andersen vælges som næstformand for handicaprådet.

1. **Handicaprådets arbejde** (17.50 – 18.30)
* Handicaprådets rolle, herunder den politiske deltagelse v. Bjarne
* Høringer, herunder drøftelse af udvalgte høringsvar til handicaprådsmøderne v. Bjarne Jørgensen
* Mødeplan for 2022 v. Tina Nicolaisen
* Aftale om styrket samarbejde mellem Lejre Kommune og handicaprådet (aftale vedlagt som bilag) V. Tina
* Ny handicapolitik (vedlagt som bilag og uddeles på mødet), herunder opfølgning ved dialogmøde med Udvalget for Social, Sundhed & Ældre V. Tina
* Arbejdet med tilgængelighedsindsatser, herunder udmøntning af tilgængelighedspuljen v. Bjarne

**Beslutning:**

**Handicaprådets rolle**: Handicaprådet er ikke et besluttende råd. Rådets primære formål er rådgivende og vil pege på nogle relevante problemstillinger, som de enkelte politiske repræsentanter kan tage med ind i de stående udvalg. Rådet kan ligeledes give administrationen og politikerne råd og sparring på en række handicapområder.

Repræsentanter fra DH Lejre oplever en interesse fra andre kommuner for at høre om måden Lejre Kommune har organiseret handicaprådet på. Det er oplevelsen, at Lejre Kommune har et velfungerende handicapråd.

**Høringer:** Det blev aftalt, at når handicaprådet skal afgive høringssvar, at det er repræsentanterne fra organisationerne der udarbejder høringssvaret.

Det er handicaprådet der står som afgiver af et høringssvar, men i praksis organisationerne der udformer høringssvaret.

Når organisationsrepræsentanterne har lavet et høringssvar sendes det til hele handicaprådet til orientering.

Der vil som udgangspunkt være en høringsfrist på 14 dage for udarbejdelse af et høringssvar.

På mødet blev der uddelt et eksempel på et høringssvar, som netop er blevet udarbejdet af organisationsrepræsentanterne. Et høringssvar vedr. indsats for ordblinde i Lejre kommune.

**Mødeplan:** Handicaprådsmøderne holdes i tidsrummet kl. 17.00 – 19.30 på Hvalsø Råshus, på følgende dage:

* Tirsdag den 21. juni 2022 kl. 17.00 – 19.30
* Tirsdag den 20. september 2022 kl. 17.00 – 19.30
* Tirsdag den 22. november 2022 kl. 17.00 – 19.30
* Tirsdag den 24. januar 2023 kl. 17.00 – 19.30

**Aftale om styrket samarbejde**: Lejre Kommune har lavet en samarbejdsaftale med handicaprådet, som blandt andet betyder, at flere sager på tværs af forvaltningsområder bliver sendt til høring i handicaprådet. Derudover indeholder aftalen en styrkelse af samarbejdet og dialogen med handicaprådet, som blandt andet betyder at handicaprådet udvælger områder fra årsplanerne, som de i særlig grad ønsker sig involveret i, og hvor de kan bidrage med relevant viden.

Ny handicappolitik: Lejre Kommune har fået en handicappolitik. Opfølgning på politikken sker blandt andet gennem et årligt dialogmøde mellem handicaprådet og Udvalget for Social, Sundhed & Ældre.

**Tilgængelighedsindsatser**. Lejre Kommunes handicapråd forvalter – som en forsøgsordning – en tilgængelighedspulje, hvis midler skal gå til tilgængelighedsindsatser til offentlige bygninger. Puljen er på 550.000 kr. årligt.

Handicaprådet har iværksat tilgængelighedsindsatser i kulturhuset Felix, i Hvalsø kulturhus og i Bramsnæsvighallen. Typiske tilgængelighedsindsatser er handicapvenlige toiletforhold og adgangsforhold.

**Forslag til fremtidige temaer for handicaprådets arbejde:**

* + Tidlig diagnostisering af ordblindhed
	+ Tilgængelighed
	+ Borgerrådgiver
	+ Ældreråd
	+ Demensboliger og plejehjem
	+ Unge med psykiske problemer
	+ Besøg i DH huset
	+ Skolevision
	+ Forøgelse af budgettet
	+ Velfærdsteknologi

Alle medlemmer af handicaprådet kan sende emner ind som de synes handicaprådet skal arbejde med.

**Pause og spisning 18.30 – 19.00**

1. **Årsplaner 2022** (19.00 – 19.30)

Hvert år forelægges de politiske udvalg planer for, hvilke indsatser fagudvalg og administration skal arbejde med i det kommende (indeværende) år. Indsatserne tager deres afsæt i enten budgetaftale, tidligere politiske beslutninger eller natiolanle/regionale tiltage og lovgivning.

Handicaprådet drøfter hvilke indsatser de ønsker sig direkte involveret i, og hvor de ønsker sig involveret via høring. Der er tidligere truffet beslutning om, at handicaprådet maximalt udvælger 3 indsatsområder, de ønsker sig særligt involveret i.

/. Bilag: Årsplaner 2022

**Beslutning:**

Bjarne Ego Jørgensen udvælger en række områder i årsplanerne.

De valgte områder sendes til handicaprådet og rådets medlemmer udvælger en række områder de ønsker at involvere sig i.

De Indsatsområder som handicaprådet ønsker sig særligt involveret i udvælges senest i maj måned. Centerchefer fra de pågælndende områder inviteres til juni mødet.

1. **Nyt fra arbejdsgrupperne og valg af nye repræsentanter i arbejdsgrupperne** (19.30 – 19.40)
* Plejecentre (Nelli , + 1)
* Bevæg dig for livet (Bjarne)
* Tilgængelighedspulje (Bjarne, + 2)

**Beslutning:**

**Plejecentre:** Udbygningen af Ammershøjparken er færdig og de nye boliger skal snart indvies. Arbejdsgruppen nedlægges. Ny arbejdsgruppe etableres når det bliver relevat i forhold til det nye plejehjemsbyggeri i Hvalsø.

**Bevæg dig for livet:** Paragraf 17 stk 4 udvalg, bestående af politirere, indrætsforeninger, handicapråd mv.

Målet med indsatsen er at flere der står uden for foreningslivet skal i foreninger og at flere borgere skal være aktive.

Handicaprådet, der er repræsenteret i styrgruppen, har peget på indsatser som krolf bold, og fokus på brobygning mellem henviste træningsforløb og til at komme over i et træningsforløb i foreningsregi. Kender ikke status på om indsatserne er sat i værk

**Tilgængelighedspulje**

Den nye arbejdsgruppe der skal arbejde med tilgængelighedspuljen består af: Bjarne Ego Jørgensen, Christian Fjeldsted Andersen og Ole Møller.

1. **Eventuelt** (19.40 – 19.45)

**Beslutning:**

Dilogmøde med pårørende i Region Sjælland den 7. april kl. 16.-19

Udfordring ved at flere sundhedsmæssige opgaver lægges over på kommunerne. Evt. et emne for handicaprådet at forholde sig til.

Genoptræningsmuligheder i varmtvandsbassin - der mangler kapacitet i Børgebakkens bassin. Ønske om et større bassin.

Lige muligheder – klippekort til kulturarrangementer. Er det en mulighed for mennesker med et handicap at få sådan et klippekort?

Kunne man lave en liste over adgang til toiletter i Lejre Kommune – herunder adgang til toiletter via sportshaller og kulturhuse. Orientering ud til borgerne.